# Efua Dorkenoo

Efua Dorkenoo (Ghana, 6 setembre 1949–Londres, 18 octubre 2014), coneguda com a "Mama Efua", va ser una activista ghanesobritànica lluitadora contra mutilació genital femenina (MGF) que va iniciar el moviment global per eliminar-ne la pràctica i va treballar a nivell internacional durant més de 30 anys per aconseguir que la reivindicació deixés de ser un problema sense reconeixement, a una qüestió clau per als governs de tot el món."

## Biografia

Va néixer en Costa de Cap, Ghana, el 1949. Estudià a l'institut Wesley Girls. Als 19 anys va anar a Londres a estudiar infermeria.
Es va graduar a l'Escola d'Higiene i Medicina Tropical de Londres. Va aconseguir una beca de recerca a la Universitat de la Ciutat de Londres.
Va ser infermera en diversos hospitals, incloent l'Hospital Royal Free. Quan es formava com a llevadora, va ser quan va prendre consciència de l'impacte de la mutilació genital femenina (MGF) en la vida de les dones.
Dorkenoo va morir de càncer a Londres als 65 anys, el 18 d'octubre de 2014.

## Trajectòria activista

Es va unir al grup internacional Minority Rights i va viatjar a diversos llocs d'Àfrica per recaptar informació i elaborar un dels primers informes publicats sobre MGF el 1980. El 1983 crea la Fundació per a la Salut de les Dones, Recerca i Desenvolupament (FORWARD), una ONG britànica que recolza dones que han sofert la MGF i intenta eliminar-ne la pràctica.
El 1995 va començar a treballar amb l'Organització Mundial de la Salut (OMS) i allí va ser directora en funcions per a la salut de les dones fins a 2001. Va ser la directora del programa que havia iniciat, "The Girl Generation: Together To End FGM", un programa de màrqueting social dirigit a població africana per suprimir la MGF, que oficialment es va llançar el 10 d'octubre de 2014. Va ser també directora i, posteriorment, consellera sènior sobre MGF per Equality Now (una organització internacional de drets humans). Era amiga d'Alice Walker i va assessorar -i va participar- en el documental Warrior Marks (1993) realitzat per Walker, Pratibha Parmar i Gloria Steinem, que va escriure una introducció al llibre de Dorkenoo publicat el 1994 Cutting the Rose: Female Genital Mutilation.

## Premis i reconeixements

* El 1994, Dorkenoo va ser nomenada Agent de l'Orde de l'Imperi britànic. El 2000, ella i Gloria Steinem van rebre el Premi internacional de drets humans d'Equality Now.
* El 2012, la van nomenar becària honorària de recerca a l'Escola de Ciències de la Salut de la Universitat de la Ciutat de Londres.
* El 2013 va ser nomenada una de les 100 Dones de la BBC.
* El llibre de Dorkenoo Cutting the Rose: Female Genital Mutilation (1994) va ser seleccionat per un jurat internacional el 2002 com un dels 100 Llibres Millors de l'"Àfrica del segle XX".

## Publicacions

* Cutting The Rose: Female Genital Mutilation the Practice and its Prevention (Minority Rights Group, 1994).
* Report of the First Study Conference of Genital Mutilation of Girls in Europe/ Western World (1993)
* Child Protection and Female Genital Mutilation: Advice for Health, Education, and Social Work Profession (1992)
* Female Genital Mutilation: Proposals for Change (with Scilla Elworthy) (1992)
* Tradition! Tradition: A symbolic story on female genital mutilation (1992)
* As Stella Efua Graham with Scilla McLean (eds), Female Circumcision, Excision, and Infibulation (Minority Rights Group Report 47, 1980)

## Referències

* ↑ "Obituaries: Efua Dorkenoo", The Times, 29 October 2014.
* ↑ Alexandra Topping, "Efua Dorkenoo OBE, the ‘incredible African female warrior’, has died", The Guardian, 20 October 2014.
* ↑ "Efua Dorkenoo remembered: 'My mother, mentor and wisdom'", BBC World News, 27 October 2014.
* ↑ Jane Kramer, "Postscript: Efua Dorkenoo, 1949-2014", The New Yorker, 23 October 2014.
* ↑ Emma Batha, "Anti-FGM campaigners mourn death of pioneer Efua Dorkenoo" Arxivat 2015-09-24 a Wayback Machine., Reuters, 20 October 2014.
* ↑ "About Us", FORWARD.
* ↑ "Efua Dorkenoo" Arxivat 2015-03-04 a Wayback Machine., Equality Now.
* ↑ Douglas Martin, "Efua Dorkenoo, Who Campaigned Against Genital Cutting, Dies at 65", The New York Times, 27 october 2014.
* ↑ Ella Alexander, "Efua Dorkenoo dead: Influential FGM women's rights campaigner dies, aged 65", The Independent, 20 October 2014.
* ↑ "Celebrating Efua Dorkenoo, OBE, UnCUT/VOICES' board member, author and friend", UnCut/Voices Press, 23 October 2014.
* ↑ Tobe Levin, "Founder of FORWARD: Efua Dorkenoo", Our Bodies Ourselves.
* ↑ "Remembering our friend and colleague, Efua Dorkenoo", Culture of Peace News Network (CPNN), 28 October 2014.
* ↑ "100 Women: Who took part?"
* ↑ Leyla Hussein, "Efua Dorkenoo obituary", The Guardian, 22 October 2014.
* ↑ "Africa's 100 best books of the 20th Century", Africa Studies Centre Leiden.